সুবচনী ব্রত
সুবচনী ব্রত বাংলার হিন্দুসমাজের অশাস্ত্রীয় বা মেয়েলি ব্ৰতগুলির অন্তর্গত একটি ব্ৰত। গ্রামীণ বাংলার বাঙালি হিন্দুঘরের মহিলারা গৃহে নববিবাহিত দম্পতির মঙ্গলকামনায় এই ব্রত পালন করে। এছাড়ায় কোনও বিশেষ কামনা সফল হলে তা উদযাপনের জন্যও সুবচনী পুজো করা হত। এটি বছরের বারো মাসেই পালন করা যায়। এই ব্রতকে চলতি ভাষায় বলা হয় ‘জোড়ের পুজো’। আরও একটি নাম আছে এই ব্রতের। পুরোহিত মশাই আর বাড়ির প্রবীণদের ভাষায় ‘সুবচনীর পুজো’। সুবচনী বাংলার এক লৌকিক দেবী। নামান্তরে তিনি শুভবাচনী, শুবুচুনী বা শুভচণ্ডী নামেও পরিচিতা।  যে কোনও শনি বা মঙ্গলবার আয়োজন করা হয় সুবচনী পুজোর।